
ΙΤΑΛΙΚΟ ΠΑΝΟΡΑΜΑ
25/10-31/10
                   ΖΑΓΚΡΕΜΠ -   ΤΕΡΓΕΣΤΗ - ΒΕΝΕΤΙΑ - ΦΛΩΡΕΝΤΙΑ - ΡΩΜΗ -  – ΜΠΑΡΙ                 
  7 ΗΜΕΡΕΣ


1η ημέρα: Αναχώρηση για Ζάγκρεμπ
Συγκέντρωση στα γραφεία μας νωρίς το πρωί και αναχώρηση για τα σύνορα των Ευζώνων. Συνεχίζουμε για Nis και Βελιγράδι. Περνώντας τα σύνορα της Κροατίας, φθάνουμε το βράδυ στο πανέμορφο Ζάγκρεμπ. Τακτοποίηση στο ξενοδοχείο και ελεύθερος χρόνος για μια βόλτα-γνωριμία με την πόλη.

2η Μέρα: Ζάγκρεμπ -  Τεργέστη – Περιοχή  Βένετο
Πρόγευμα και αναχώρηση για  την Τεργέστη και η περιήγησή μας αρχίζει με την Αδριατική, αλλά και το πρώτο μεγάλο λιμάνι της Ιταλίας, ένα ολοζώντανο μνημείο νεότερης ιστορίας και επίκεντρο σημαντικών εξελίξεων. Θα δούμε την ελληνική εκκλησία της Τεργέστης, τον Άγιο Νικόλαο, το ονομαζόμενο Canal Grande, τον ναό του Αγίου Αντωνίου, τον ναό του Αγίου Σπυρίδωνα και την Αγίας Τριάδος. Αργότερα μεταφορά στην περιοχή της Μέστρε και τακτοποίηση στο ξενοδοχείο.

3η Μέρα: Βενετία (Ξενάγηση Πόλης) – Φλωρεντία (Περιοχή Μοντεκατίνι)
Πρόγευμα & ξεκινάμε για την ξενάγησή μας στην πόλη (εισιτήριο βαπορέτου εξ ιδίων). Θα μεταφερθούμε στο ιστορικό κέντρο της Γαληνοτάτης για να γνωρίσουμε την πόλη με τα 118 νησάκια, τα 160 κανάλια και τις 400 γέφυρες που τα συνδέουν. Για μία βαθύτερη προσέγγιση της ιστορίας της πόλης, η ίδρυση της οποίας χρονολογείται στον 5ο αιώνα, θα επισκεφθούμε τη Γέφυρα των Στεναγμών, τον Πύργο του Ρολογιού αλλά και το περίφημο παλάτι των Δόγηδων. Ολόκληρη η πόλη είναι ένα «ζωντανό μουσείο» και το βενετσιάνικο, γοτθικού ρυθμού κτίριά της θα σας ενθουσιάσουν. Νωρίς το απόγευμα αναχώρηση για τη Φλωρεντία. Άφιξη και τακτοποίηση σε ξενοδοχείο της περιοχής (Μοντεκατίνι).

4η Μέρα: Φλωρεντία (Ξενάγηση Πόλης) – Ρώμη
Πρόγευμα & αναχώρηση για τη Φλωρεντία. Ακολουθεί ξενάγηση πόλεως, όπου θα γνωρίσουμε από κοντά την Πιάτσα ντε λα Σινιορία, την εκκλησία Σάντα Κρότσε με τους τάφους του Δάντη και του Γαλιλαίου, το Πόντε Βέκιο και την ιστορική πλατεία του Καθεδρικού Ναού με το καμπαναριό, την Παναγία των λουλουδιών και το ιστορικό Βαπτιστήριο και φυσικά την πινακοθήκη Ουφίτσι. Στη συνέχεια θα επισκεφθούμε τα σπίτια του Δάντη, μεγάλου φιλοσόφου της Αναγέννησης και θα κάνουμε ένα πέρασμα από τον Ναό του Ορσανμικέλε και δεν θα παραλείψουμε να επισκεφθούμε την περίφημη Πιάτσα Ρεπούμπλικα με το ιστορικό καφέ Gilli και Paszkowski και την περίφημη αψίδα της Ελευθερίας. Στην συνέχεια αναχώρηση για την αιώνια πόλη. Άφιξη το απόγευμα, τακτοποίηση στο ξενοδοχείο και χρόνος ελεύθερος στο ιστορικό κέντρο της πόλης.

5η Μέρα: Ρώμη (Ξενάγηση Πόλης)
Πρόγευμα & θα ξεκινήσουμε την ξενάγηση μας από το Κολοσσαίο, το μεγαλύτερο σωζόμενο αρχαίο ρωμαϊκό αμφιθέατρο του κόσμου. Κάποτε αντηχούσαν οι κραυγές των μονομάχων και το ουρλιαχτό του όχλου, ενώ αργότερα οι κτύποι των σφυριών που αφαιρούσαν τους πλίνθους και τα μάρμαρα που το διακοσμούσαν για να κτιστούν εκκλησίες και παλάτια της παπικής Ρώμης. Στην ρωμαϊκή αγορά ήταν η καρδιά της αρχαίας Ρώμης και το κέντρο εξουσίας μιας αυτοκρατορίας που εκτεινόταν στο μεγαλύτερο μέρος του τότε γνωστού κόσμου. Σήμερα αποτελεί έναν από τους σπουδαιότερους αρχαιολογικούς χώρους της Ευρώπης. Στην πλατεία Βενετίας θα σας εντυπωσιάσει το ογκώδες μνημείο αφιερωμένο στον Βίκτωρ Εμμανουήλ Β', τον πρώτο βασιλιά της σύγχρονης ενωμένης Ιταλίας, που είναι επίσης και το μνημείο του Άγνωστου Στρατιώτη που βρίσκεται μπροστά από τον λόφο του Καπιτωλίου, τον πιο σημαντικό από τους επτά ιστορικούς λόφους που ήταν κτισμένη η αρχαία πόλη, από τον οποίο από την αρχαιότητα μέχρι σήμερα διοικείται η Ρώμη. Επίσης θα δούμε την αψίδα του Μεγάλου Κωνσταντίνου, και την πολύβουη Πιάτσα ντι Σπάνια κάνοντας μια ευχή ρίχνοντας ένα κέρμα στη φημισμένη κρήνη της Φοντάνα Ντι Τρέβι. Θα τελειώσουμε την ξενάγηση μας στην Βασιλική του Αγίου Πέτρου την μεγαλύτερη εκκλησία της χριστιανοσύνης που θα σας εντυπωσιάσει με τον πλούτο και την επιβλητικότητά της. Μεταξύ των άλλων θα δούμε την Πιετά του Μιχαήλ Άγγελου, το κιβώριο που δεσπόζει πάνω από τον Παπικό Βωμό έργο του Μπερνίνι. Στη συνέχεια ελεύθερος χρόνος για να επισκεφτείτε τη Πιάτσα Ναβόνα, τη Φοντάνα Ντι Τρέβι, το Πάνθεον και άλλα μοναδικά αξιοθέατα της μοναδικής πόλης.

6η – 7η Μέρα: Ρώμη –Μπάρι- Απόπλους
Πρόγευμα & αναχώρηση για το Μπάρι . Επιβίβαση στο καράβι με προορισμό την Ηγουμενίτσα. Αποβίβαση & αναχώρηση για τον τελικό προορισμό μας. Άφιξη στην πόλη μας.
  

Σημαντική Σημείωση:
Οι ξεναγήσεις, εκδρομές, περιηγήσεις είναι ενδεικτικές και δύναται να αλλάξει η σειρά που θα πραγματοποιηθούν.



	
Ξενοδοχεία
	
Κατ.
	
Διατροφή
	
Τιμή σε δίκλινο
	Παιδί σε τρίκλινο 2-12 ετών
	
Επιβ. Μονόκλινου
	
Γενικές Πληροφορίες

	


Hotels
	


3*- 4*
	


Πρωινό
	


639€
	


485€
	


250€
	

	Στη τιμή περιλαμβάνονται: Ακτοπλοϊκά εισιτήρια κατάστρωμα, 'εξη (6) διανυκτερεύσεις σε ξενοδοχεία 3* & 4*. Πρωινό στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης.   
                                                                                                                                                                                                                       Δεν περιλαμβάνονται: Δημοτικοί φόροι 30€.  Check points: 60€. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο . Εισιτήρια Vaporetto για την Βενετία.




